ང་ཚོའི་དགེ་བའི་བཤེས་གཉེན་དེ་རྣམས་ནི་བསྟན་འཛིན་གྱི་སྐྱེས་བུ་དམ་པ་གཅིག་ནས་གཅིག་ཏུ་བརྒྱུད་དེ་ཉམས་རྟོག་གི་རྟོགས་པ་མཐོ་བོར་གནས་པའི་ཁྱད་ཆོས་བསམ་གྱི་མི་ཁྱབ་པ་ཡོད་པར་དོགས་པ་ཡེ་ནས་ཟ་མི་དགོས།ང་ནེའུ་ཇེར་སིརུ་མཁན་ཟུར་བློ་བཟང་མཐར་ཕྱིན་རིན་པོ་ཆེ་མཆོག་མཇལ་ནས་ཐོས་བསམ་སློབ་གཉེར་བྱེད་རྒྱུའི་གོ་སྐབས་ཐོབ་པ་དེ་དང་།དགའ་ཤར་དགེ་བཤེས་ཚུལ་ཁྲིམས་ལགས་གི་དྲུང་དུ་བསྡད་ནས་ཕལ་ཆེར་ལོ་བརྒྱད་ལྷག་ཐོས་བསམ་སློབ་གཉེར་བྱས།དེ་ནས་༧སྐྱབས་རྗེ་ཟོང་རིན་པོ་ཆེའི་དྲུང་དུ་བསྡད་ནས་དབང་ལུང་མན་ངག་སོགས་ཐོབ་པ་སོགས་ནི་ཧ་ཅང་གོ་སྐབས་བཟང་པོ་རེད།དགེ་བའི་བཤེས་གཉེན་རྣམ་པ་ཚོའི་དྲུང་དུ་ངས་མཁས་ལེན་བྱས།༧སྐྱབས་རྗེ་ཟོང་རིན་པོ་ཆེའི་སྐུ་མདུན་ལ་ངས་དབང་ལུང་ཐོབ་པ་རྣམས་ནི་མི་ཚེའི་མཐའ་མ་རྫོགས་པར་ཉམས་ལེན་བྱས་ཀྱིན་ཡིན་ཞེས་ཁས་ལེན་བྱས་པ་ཡིན།ང་ལ་གསལ་བཤད་གཞན་པ་དགོས་ཡ་མི་འདུག།ང་ལ་སྐད་ཆ་གཞན་པའང་ར་སྤྲོད་དགོས་ཡ་མི་འདུག།ངས་༧སྐྱབས་རྗེ་ཟོང་རིན་པོ་ཆེ་དང་ཁོང་གི་སློབ་མ་དགེ་བཤེས་ཚུལ་ཁྲིམས་རྒྱལ་མཚན་མཆོག་མཁན་ཟུར་རིན་པོ་ཆེ་བློ་བཟང་མཐར་ཕྱིན་མཆོག་བཅས་ཀྱི་དྲུང་དུ་ཁས་ལེན་དམ་བཅའ་བྱས་པ་ཡིན།ངས་ང་རང་སོ་སོའི་མི་ཚེའི་མཐའ་མ་རྫོགས་བར་དུ་རིན་པོ་ཆེའི་གནང་བའི་མན་ངག་ལ་སོགས་པ་ཡོངས་རྫོགས་དང་རྒྱལ་ཆེན་རྡོ་རྗེ་ཤུགས་ལྡན་དང་འབྲེལ་བའི་མན་ངག་ཆ་ཚང་ཉམས་སུ་བླང་བར་བྱེད་ཀྱིས་ཡིན་ཟེར་ནས་ཁས་ལེན་བརྟན་པོ་བྱས་པ་ཡིན།ངས་བླ་མའི་མདུན་ལ་བཞག་པའི་ཁས་ལེན་དམ་བཅའ་གཏོར་ཡ་དེ་ཤེས་བྱ་ལ་མི་སྲིད་པ་རེད།མི་སྲིད་པ་རེད།